ལིས་ཁི་ཆང་གིས་བསྟན་དོན།ཀྲུང་གོ་དང་འཇར་པན་ནི་ཁྱིམ་མཚེས་ཡིན་པ་དང་།རྒྱལ་ཁབ་གཉིས་ཀྱི་དཔལ་འབྱོར་ལ་ཁ་གསབ་རང་བཞིན་དྲག་པོ་ལྡན་ཞིང་།མཉམ་ལས་ཀྱི་སྦས་ཤུགས་ཧ་ཅང་ཆེ།ད་ལོ་ནི་ཀྲུང་གོ་དང་འཇར་པན་བར་ཞི་བདེའི་མཛའ་མཐུན་ཆིངས་ཡིག་བཀོད་ནས་ལོ་འཁོར་བཞི་བཅུ་ལོན་པའི་ལོ་ཡིན།ང་ཚོས་ཆིངས་ཡིག་གི་དགོངས་དོན་བསྐྱར་དྲན་བྱེད་པ་དང་།ཆིངས་ཡིག་གི་རྩ་དོན་བརྩི་སྲུང་བྱེད་དགོས་ལ།འདི་ལྟར་བྱས་ན་ད་གཟོད་ཀྲུང་གོ་དང་འཇར་པན་གྱི་འབྲེལ་བ་གོང་འཕེལ་དུ་བཏང་ནས།ཀྲུང་གོ་དང་འཇར་པན་གྱི་འབྲེལ་བ་ཡང་དག་པའི་བགྲོད་ལམ་དུ་སྐྱོད་པར་བྱེད་ཐུབ།འདིར་བཞུགས་ཀྱི་སྲིད་ཏང་ཁག་གིས་ཀྲུང་གོ་དང་འཇར་པན་རྒྱལ་ཁབ་གཉིས་ཀྱི་འབྲེལ་བ་བདེ་ཐང་དང་གཏན་འཇགས་སྒོས་འཕེལ་རྒྱས་སུ་གཏོང་བར་འབད་བརྩོན་གང་ལེགས་བྱེད་རྒྱུ་ནི་རེ་བ་ཡིན་ཟེར།